Вяра Любенова

Председател на АПФБ

9 Френска гимназия „Алфонс дьо Ламартин“

бул. „Патриарх Евтимий“ 35, 1000 София

vyara\_nl@abv.bg

тел. 0898496972

Уважаеми колеги,

От името на Асоциацията на преподавателите по и на френски език в България, имам удоволствието да Ви уведомя за провеждането на годишната конференция на Асоциацията, която ще се проведе от 20 до 21 януари 2023 г. в град Пазарджик.

Темата на тазгодишната конференция е: ***Предизвикателствата на новите формати на ДЗИ и на изпитите за установяване на ниво на владеене на френски език спрямо Европейската езикова рамка.*** Ще бъдат представени и обсъдени различни креативни подходи в чуждоезиковото обучение с цел повишаване на мотивацията за учене. Конференцията е обвързана и с отбелязването на международния ден на учителя по френски език и с ролята на учителя като създател на бъдещето на своите възпитаници.

Конференцията ще отбележи и 30-тата годишнина от създаването на Асоциацията на преподавателите по и на френски език в България.

Домакин на събитието ще бъде ЕГ „Бертолт Брехт“, град Пазарджик.

За нас присъствието на колегите ще бъде израз на съпричастност, подкрепа в търсенето на по-качествено образование и на възможност да споделим амбициите, тревогите и надеждите си в посока на осигуряването на коректно преподаване на френски език и на запазване на езиковото многообразие.

Разчитаме на Вас за осигуряване на участието на колегията във форума, който ще бъде подкрепен от Министерството на Образованието и Науката, Центъра на Международната организация на Франкофонията за Централна и Източна Европа, Международната федерация на преподавателите по френски език, Френското посолство в България, Френския институт в България, Посолството на Кралство Мароко в България, издателства „Клет“, „Просвета“ и „Колибри“.

Форумът е акредитиран от Международната федерация на Франкофонията.

 С уважение,

Вяра Любенова,

Председател на АПФБ

04. 01. 2023 г.

София